Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 2 Pv 392/13/1102	Bratislava II, 2.7.2014
EEČ : 2-9-186-2014

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona

Rozhodol: 	prokurátor Okresnej prokuratúry Bratislava II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 20.5.2013, spisová značka 2 Pv 392/13/1102, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 15. 05. 2013 v čase o 01.03 h. v Bratislave na brehu jazera XXXXX v blízkosti lodenice v rybárskom revíri č. 1-1180-1-1 Slovenského rybárskeho zväzu, neoprávnene zasiahol do výkonu rybárskeho práva tým spôsobom, že v čase všeobecného zákazu lovu rýb v kaprových vodách v období do 04.00h. dňa 15. 05. 2013 /podľa zákona NR SR č. 185/2002 Z. z./, lovil ryby dvoma rybárskymi prútmi zn. AWA-SHIMA Brillantinium 390 zelenej farby spôsobom „na ťažko“, pričom bol pri tejto činnosti kontrolovaný príslušníkmi rybárskej stráže SRZ XXXXX v súčinnosti s policajnou hliadkou poriečneho oddielu odboru poriadkovej polície PPZ SR, poškodenej Mestskej organizácii Slovenského rybárskeho zväzu XXXXX II nespôsobil žiadnu škodu.

Uznesením prokurátora Okresnej prokuratúry XXXXX II zo dňa 20.5.2013, spisová značka 2 Pv 392/13/1102, bola určená obvinenému skúšobná doba v trvaní 12 mesiacov.
Odôvodnenie:
	Uznesením prokurátora Okresnej prokuratúry XXXXX II číslo konania 2 Pv 392/13-2 z 20. 05. 2013, právoplatným 28. 05. 2013 bolo trestné stíhanie obvineného XXXXX za prečin pytliactva podľa § 310 ods. 1 Trestného zákona, podľa § 216 ods. 1 Trestného poriadku podmienečne zastavené. 

Podľa § 216 ods. 2 Trestného poriadku bola obvinenému určená skúšobná doba v trvaní 12 (dvanásť) mesiacov.  
  
	Skúšobná doba podmienečného zastavenia trestného stíhania obvinenému uplynula   28. 05. 2014.

Z vykonaných úradných šetrení, najmä z odpisu  registra trestov Generálnej prokuratúry SR, z registra priestupkov MV SR,  ako aj v ostatných evidenciách Policajného zboru SR /AVÍZO/ som zistil, že obvinený v priebehu skúšobnej doby viedol riadny život a nespáchal iný protiprávny čin.  

Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Trestného poriadku.

Podľa § 9 ods. 1 písm. e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom  súdu, alebo bolo právoplatne zastavené,  podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.
	
Vzhľadom na vyššie uvedené skutočnosti som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Svetozár Chabada
prokurátor